Anexa nr. 1 la HCL nr. .........................
CONTRACT DE ASOCIERE

NR…………. DIN………….

Art. 1 PARTILE CONTRACTULUI

Municipiul Timisoara prin Consiliul Local Timisoara,  cu sediul in b-dul C.D. Loga nr.1, avand cod fiscal R14756536 si reprezentat prin D-nul Gheorghe Ciuhandu in calitate de Primar al Municipiului Timisoara denumit in continuare Primus,

Si
S.C. UNITED MEDIA S.R.L, cu sediul in Bucuresti, str Jean Steriadi, nr 40, B l M11, sector 3, adresa de corespondenta si punct de lucru in Bucuresti, str Mitropolit Grigore, nr. 64, sector 4, inmatriculata in Registrul Comertului sub nr J/40/12176/2002, telefon 0213370079, fax. 0213370157, cont RO88INGB00010081839310, deschis la ING-BANK, cod fiscal RO 15047311, reprezentata prin Claudiu Motoc in calitate de Director General, denumit in continuare Secundus,
a fost incheiat prezentul contract de asociere in participatiune.
Art.2 OBIECTUL CONTRACTULUI


Obiectul prezentului contract il reprezinta instalarea si exploatarea in comun a urmatoarelor efective:

· 100 (una suta) locatii pentru refugii calatori dotate cu spatii publicitare  tip “citylight”, avand dimensiunile de 1.2mX1.8m, situate in statiile de transport in comun din municipiul Timisoara, indicate in “Anexa locatii nr. 2A”, la acest contract, anexa ce face parte integranta din prezentul contract

· 50 (cincizeci) locatii pentru (amplasarea/modernizare) structuri publicitare, tip panou “backlight”de dimensiuni 3,2mX2,4m si “billboard”de dimensiuni maxime de 6mX3m, situate la adresele indicate in “Anexa locatii nr. 2B” la acest contract, anexa ce face parte integranta din prezentul contract.

Art. 3 DURATA CONTRACTULUI

3.1 Prezentul contract se incheie pe o perioada de 10 (zece) ani, incepand cu data semnarii si stampilarii sale de catre ambele parti.

3.2 Durata contractului poate fi prelungita pe o perioada egala cu durata initiala daca nici una dintre parti nu cere rezilierea contractului in scris cu 60 de zile inainte de data expirarii acstuia. 
Art. 4 CONTRIBUTIA PARTILOR LA REALIZAREA ASOCIERII

4.1 Primus pune la dispozitia asocierii dreptul de folosinta asupra  locatiilor/amplasamentelor publicitare indicate in anexele  1 si 2 ale prezentului contract, avand suprafetele mentionate in documentatia tehnica depusa de Secundus pentru obtinerea autorizatiilor de construire necesare amplasarii si modernizarii suporturilor publicitare. 

4.2 Secundus pune la dispozitia asocierii:

- construirea, amplasarea, folosirea si exploatarea şi întreţinerea celor 100 de refugii pentru transportul in comun dotate dau nu cu unul sau doua spatii publicitare de tip “citylight” si 50 spatii publicitare (panouri publicitare) de tip “backlight” si “billboard”;


-  Intreaga sa experienta in domeniul publicitatii;

- Clientela interesata sa-si promoveze produsele si serviciile in municipiul Timisoara;


-  Personalul si mijloacele tehnice necesare desfasurarii activitatii de publicitate;

- Mijloacele financiare necesare promovarii potentialului de publicitate ce face obiectul prezentului contract;
- logistica si tehnica necesare lucrarilor de constructii-montaj pentru , refugiile de calatori si panourile publicitare.
Art. 5  OBLIGATIILE LUI PRIMUS 

5.1 Sa puna la dispozitia asocierii suprafetele de teren necesare construirii, amplasarii, folosirii, exploatarii si intretinerii celor 100 de statii/refugii de transport in comun si a celor 50 de panouri publicitare ce vor fi puse in exploatare pe durata contractului.
5.2 Sa asigure in orice mod permis de lege eliberarea autorizatiilor de construire necesare edificarii, amplasarii, folosirii, exploatării şi întreţinerii suporturilor publicitare in cel mai scurt timp de la data inregistrarii întregii documentatii tehnice, depuse de Secundus, dar nu mai tarziu de 30 de zile, conform dispozitiilor art. 7 din Legea nr 50/1991, republicată, privind autorizarea executarii constructiilor.
5.3 Sa informeze pe Secundus cu cel putin 30 de zile inainte despre posibilitatea dezafectarii oricarui panou publicitar ca urmare a unor dispozitii ale administratiei publice locale privind reamenajarea zonei sau orice altfel de lucrari de natura a afecta oricare dintre amplasamentele ce fac obiectul acestui contract, urmand a se stabili de comun acord noi amplasamente care sa le  inlocuiasca pe cele afectate asfel incat numarul total de amplasamente sa fie egal cu cel prevazut in Anexele 1 si 2, parte integranta a prezentului contract. 

5.4. Primus declară şi garantează că terenul pus la dispoziţie în cadrul asocierii este apt de a fi folosit la montarea panourilor publicitare şi că pe întreaga durată de exploatare va asigura liniştita folosinţă a acestuia şi va apăra asocierea de orice tulburare de fapt sau de drept. 
In cazul schimbarii regimului juridic al terenului sau daca unele terenuri nu pot fi exploatate, din motive neimputabile lui Secundus, se va acorda o alta locatie de către compartimentul de specialitate al lui Primus, avand aceleasi dimensiuni si pozitionare similara pentru exploatarea in aceleasi conditii, stabilita de comun acord de catre partile contractante.

5.5. Sa permita alimentarea cu energie electrica a tuturor structurilor, refugii si panouri si bransarea acestora la sistemul de iluminat stradal.
Art. 6 OBLIGATIILE  LUI  SECUNDUS

6.1 Sa modernizeze, sa ilumineze si sa intretina cele 150 de refugii pentru transportul in comun dotate cu spatii publicitare de tip “citylight” si cele 50 de spatii publicitare de tip “backlight” si “billboard”, pe cheltuiala sa si sa mentina in bune conditii de exploatare structurile instalate pe locatiile din Anexa 1 si Anexa 2, pe toata durata contractului.
6.2 Sa intocmeasca documentatiile tehnice necesare eliberarii certificatelor de urbanism si autorizatiilor de construire necesare suporturilor publicitare.
6.3 Sa achite toate taxele de avizare si autorizare a suporturilor publicitare.

6.4 Sa achite catre Consiliul Local Timisoara taxa pentru servicii de reclama si publicitate prevazuta de Codul Fiscal precum si impozitul anual pe teren aferent conform Codului fiscal. Cuantumul acestora se poate modifica ori de cate ori pe parcursul derularii contractului se modifica legislatia in domeniu.

6.5. Pentru refugiile de calatori (statiile de imbarcare/debarcare) , fiind de utilitate publica, nu se va plati impozitul pe teren aferent.

6.6 Sa suporte integral costul energiei electrice consumate corespunzator puterii nominale legal instalate, in functie de consumul lunar, stabilit pausal, pe baza declaratiilor pe propria raspundere depuse de Secundus pana la data de 3 a lunii urmatoare, la Serviciul de specialitate din cadrul Primariei Timisoara. Pe baza consumului lunar de energie electrica declarat de Secundus, Primaria Municipiului Timisoara emite factura fiscala pana pe data de 5 a lunii urmatoare pentru luna precedenta, factura ce se va achita in 5 (cinci) zile lucratoare de la data primirii facturii de catre Secundus.
6.7 Secundus se obliga sa puna la dispozitia primariei spatiile necontractate, pentru afise de interes local.
6.8. Sa notifice Primus in termen de 20 de zile, in situatia modificarilor survenite privind: reprezentantul legal, denumirea, sediul societatii, adresa de corespondenta sau orice alte modificari intervenite pe parcursul derularii raporturilor contractuale.

Art.7 MODALITATEA DE IMPARTIRE A REZULTATELOR ACTIVITATII  ECONOMICE  DESFASURATE  IN  COMUN

Impartirea rezultatelor financiare se va efectua lunar, potrivit urmatoarelor prevederi:

7.1 In privinta spatiilor publicitare tip “citylight” amenajate in statiile de transport in comun, data fiind utilitatea publica a statiilor de calatori si procesul de modernizare al acestora, in primii 6 ani de la data incheierii prezentului contract Secundus va plati in contul lui Primus numai taxele de publicitate aferente, conform legislatiei in vigoare, dupa care va achita un procent de 40% din venitul din publicitate obtinut din exploatarea acestor amplasamente publicitare.
7.2 In ceea ce priveste cele 50 (cincizeci) panouri publicitare Secundus va plati lui Primus de la data semnarii prezentului contract suma de 50 (cincizeci) Euro/luna/panou publicitar platibili in lei la cursul de schimb BNR din data efectuarii platii, plus taxele de publicitate conform legislatiei in vigoare.

7.3 Secundus va distribui rezultatele financiare lunare catre Primus pana pe data de 20 ale lunii urmatoare pentru luna precedenta.

7.4 Neplata rezultatelor financiare afarente lui Primus la termenele in termen prevazute in art. 7.3   atrage majorari de intarzirere de 0.1% pentru fiecare zi de intarziere  pana la data platii, conform Codului de procedura fiscala. Cuantumul acestora se poate modifica ori de cate ori pe parcursul derularii contractului se modifica legislatia in domeniu.

Art. 8 MODIFICAREA CONTRACTULUI

Prezentul contract poate fi modificat numai pe baza acordului expres al partilor prin acte aditionale scrise, semnate si stampilate de acestea. 

Art. 9 INCETAREA CONTRACTULUI

9.1 Urmatoarele cauze duc la incetarea asocierii:


- expirarea duratei contractului in lipsa unei cereri de prelungire;

- prin acordul celor doi asociati;
- daca se constata pe parcursul derularii prezentului contract ca din ratiuni economice neimputabile partilor, prezenta asociere nu produce profit;in acest caz decizia de incetare a prezentei asocieri va fi luata dupa ce partile vor conveni asupra acestei situatii.

9.2 La incetarea asocierii, mijloacele fixe si obiectele de inventar, precum si toate dotarile existente  raman in patrimoniul public al lui Primus.

Art. 10 FORTA MAJORA


Forta majora, asa cum este definita de legislatie, exonereaza de raspundere partea care o invoca, in conditiile legii, cu cerinta notificarii in scris prealabile, in termen de 48 de ore de la aparitia cazului de forta majora, confirmat de certificatul eliberat de Camera de Comert si Industrie a Romaniei, comunicate celeilalte parti prin scrisoare recomandata, cu confirmare de primire.

Art. 11 LITIGII

Orice diferend sau litigiu aparut intre parti in legatura cu interpretarea si/sau executarea prezentului contract, vor fi solutionate prin mediere. In cazul in care nu au ajuns la un acord, litigiul va fi depus spre solutionare instantelor de drept competente.

Art. 12 PERSONALUL ASOCIATIEI.

Salariatii care vor lucra pentru asociatie vor fi angajati numai de Secundus, pe baza de contract individual de munca.

Art. 13 DISPOZITII FINALE.

13.1 Asociatia creata are ca temei legal dispozitiile art. 251-256 Cod Comercial si Hotararea Consiliului Local al Municipiului Timsoara nr. 370/27.10.2009.
13.2 Toate lucrarile de contabilitate, financiare si de casierie generala vor fi efectuate de Secundus.
13.3 Prezentul contract a fost incheiat la Timisoara, azi..............,in doua exemplare originale, cate unul pentru fiecare parte.

